خواجہ قطب دین بن محمد

خواجہ قطب الدین ولادت ( 602 ہجری بمطابق 1205عیسوی ) میں خواجہ محمد کے ہاں پیدا ہوئے، آپ کے والد قدوۃالدین خواجہ محمد کی وفات آپ کے دادا خواجہ رکن الدین حسین بن احمد مودود چشتی کے زندگی میں ہوئی اس وقت آپ کی عمر 22 سال تھی اور سجادہ نشینی آپ کے دادا کے پاس تھی، آپ کے دادا خواجہ رکن الدین کا وصال 635ھ میں ہوا اس وقت چونکہ سجادگی کے پہلے حقدار آپ کے چچا خواجہ علی دہلی والے تھے اس لیے آپ نے ان سے ہندوستان خط لکھ کر گزارش کی کہ آکر سجادہ سنبھال لیں مگردہلی میں اس وقت خواجہ علی کی مصروفیات زیادہ تھیں اس لیے انھوں نے معذرت کی اورآپکو سجادہ چشت سنبھالنے کی اجازت دے دی ـ بحوالہ کتاب خواجہ ابراہیم یک پاسی تحریر پروفیسر سید احمد سعید ہمدانی، سیرالاولیاء صفیہ نمبر 356

 تاریخ 
شیخ الاسلام  خواجہ رکن الدین ابن احمد کے  رحلت فرمانے کے  بعد ان کے  پوتے حضرت خواجہ قطب الدین ابن خواجہ محمد  نے اپنے چچا حضرت خواجہ محی الدین علی  کو دہلی خط لکھا (جو ہندوستان میں تھے) کہ اب وقت ہے آپ آئیں اور اپنے آباؤ اجداد کی مسند رشد و خلافت  سنبھال لیں، خواجہ محی الدین علی  نے جواب دیا  یہاں دہلی میں خدمت دین کی بڑی گنجا ئش ہے اور یہاں کے  لوگوں کو مجھ سے  اتنی محبت ہے کہ میں ان کو چھوڑ کر اب چشت نہیں آ سکتا،  لہذا چشت کی مسند سجادہ آپ کو مبارک ہو،  یہ دہلی میں غیاث الدین بلبن کادورحکومت’’1266ء تا 1286ء تھا۔  خواجہ قطب الدین ابن خواجہ محمد  سلسلہ چشتیہ کے  بہت بڑے  صاحب کشف و کرامت بزرگ گذرے ہیں،  ملک الاسلام حاجی غازی    آپ کے  بارے میں فرماتے ہیں میں نے  خواجہ قطب الدین ابن خواجہ محمد  کو عرفات کے  میدان میں دیکھا  تمام لوگوں کے  مقابلے آپ کے  چہرے کا نور چمک رہا تھا اور ان کی طرح کا کوئی دوسرا وہاں موجود نہ تھا،  حاکم وقت ملک شمس الدین خواجہ قطب الدین ابن خواجہ محمد  کے  ساتھ بہت ارادت رکھتے تھے۔ اور اسی خلوص کے  پیش نظر انھوں نے اپنے جگر گوشے  کو آپ کی غلامی میں دیا اور آپ کے  بیٹے خواجہ ابو احمد سے  انکا نکاح پڑھایا اور کہا کہ میں اپنی اولاد اس لیے آپ کے  گھر بھیج رہا ہوں تاکہ یہ آپ کے گھر کی گرد صاف کریں اور اللہ تعالٰی اس کے  بدلے میر ے گناہ معاف فرمائیں، چنگیز خان( پیدائش1162ء   وفات1227ء)  کے  بعد اس کے  لڑکوں اور حواریوں میں سے بہت ساروں نے اسلام  قبول کیا اور  خواجہ قطب الدین ابن خواجہ محمد  کے  ارادت مندوں میں شامل ہو گئے اور خواجہ صاحب کے  پند و نصائح نے ان کے  عقیدوں کو پختہ کیا،   حضرت خواجہ قطب الدین ابن خواجہ محمد  کے  ہمعصر چنگیز خان کے  پوتے ہلاکو خان (پیدائش 1217ء: وفات1265ء)  تھے، 1221ء میں تاتاری یلغار کے  وقت خواجہ قطب الدین ابن خواجہ محمد کے  عزیز اور مریدین چشت کے علاقہ سے  ہجرت کر کے  دوسرے علاقوں غور غزنی اور خراسان  چلے گئے تھے(بحوالہ کتاب خواجہ محمد ابراہیم یک پاسی مصنف ڈاکٹر طاہر تونسوی)
حاکم وقت نے ایک حکمنامہ جاری کیا کہ جو شخص خواجہ صاحب کے  علاقہ میں واپس آ جائے اور ان کی حمایت کرے تو اس کی مزاحمت نہ کی جائے،  چنانچہ غور غزنی اورخراسان کی طرف سے  بہت سارے لوگ واپس آ گئے آپ نے خطوط لکھ کر سب کو واپس بلایا سب کو تسلی دی اس طرح سب امن و خوشی سے  رہنے لگے،
خواجہ قطب الدین ابن خواجہ محمد کے  دو فرزند تھے جن کے  نام نامی خواجہ نظام الدین علی  اور خواجہ اود الدین الدین ابو احمد   تھے،  آپ نے ان دونوں کو ساتھ لے کر ہندوستان کی طرف سفر کیا اور موضع سرنائی پہنچ گئے موضع سرنائی پانی پت سے  پانچ میل شمال کی طرف واقع ہے،  آپ نے چند ماہ وہاں اقامت فرمائی اور واپسی پر آپ نے خواجہ نظام الدین سے  فرمایا کہ وہ یہاں سکونت اختیار کر لیں اورخواجہ اود الدین الدین ابو احمدکو ساتھ چلنے حکم دیا چونکہ خواجہ اود الدین الدین ابو احمد کو وہاں کی آب و ہوا بہت پسند آئی تھی اس لیے انھوں نے التجا کی کہ آپ مجھے بھی یہیں رہنے کی اجازت دے دیں، خواجہ قطب الدین ابن خواجہ محمد نے یہ پیشینگوئی کی کہ اگر تم میرے ساتھ نہیں آئے تو میرے پیچھے تمھارا تابوت آئے گا۔ اور خواجہ اود الدین الدین ابو احمد نے عرض کیا کہ حضور آپ بھی تو چشت نہیں پہنچ رہے اور راستے میں انتقال فرمائیں گے چنانچہ دونوں بزرگوں کی پیشینگوئی سچ ثابت ہوئی۔
 سید محمد بن مبارک (میرخورد) 
میرئے والد کی عمرعزیز سلطان المشائخ کی نظر مرحمت و شفقت میں گذری ـ اس بنا پر کہ وہ خانوادہ چشت میں خواجہ قطب الدین چشتی بن خواجہ محمد سے عقیدت رکھتے تھے وہ دو مرتبہ چشت بھی گئےـ دوسری مرتبہ جب وہ چشت گئے اور خواجہ قطب الدین چشتی کی خدمت میں پہنچے تو کچھ دن وہاں ٹھہر کر اس مبارک خانوادے کی خدمت بجا لائے، خواجہ قطب الدین کو یہ معلوم ہو گیا کہ یہ سید محض خواجگان چشت کی زیارت کے لیے آتا ہے، تو آپ نے ان کو اپنی خلافت سے سر فراز کیا اور خرقہ خلافت اور اجازت نامے سے اپنے نشان مبارک سے نوازا اور ایک قیمتی مغل گھوڑا، جو آپ کی سواری کے لیے خاص تھا ان کو عطا فرمایااور نصیحت فرمائی کہ ہمیشہ باوضو رہو اور کھانا تنہا مت کھاؤ۔ پھر آپ کو نہایت اعزاز کے ساتھ رخصت کیا سیراولیاء میں میر خورد مزید لکھتے ہیں کہ میرے والد فرماتے تھے کہ میں اس سال جب چشت سے لوٹا اس گھوڑے پر سوار تھا جو خواجہ قطب الدین نے مجھے دیا تھا، اس گھوڑے پر خواجہ قطب الدین کے پائے مبارک کے ایڑیوں کے نشان پڑے ہوئے تھے، اس سال کافر تاتاریوں کا لشکر سلطان علا الدین خلجی کے فاتح لشکر سے شکست کھا کر دہلی سے تتر بتر ہوکر ہزار اور دو ہزار کی ٹولیوں میں واپس ہو رہا تھا، اس لشکر کے کچھ لوگ خراسان کے راستے میں کئیی مرتبہ مجھے ملے، انھوں نے چاہا کہ میرا گھوڑا اور کپڑوں کا بقچہ کی جس میں خواجہ بزرگوار کا عطا کیا ہوا خرقہ تھا مجھ سے چھین لیں لیکن جب وہ خواجہ بزرگوار کے ایڑیوں کے داغوں کو دیکھتے تو گھوڑے کے سم چومنے لگتے اور کہتے تم خواجہ قطب الدینؒ کی برکت سے خیریت سے گھر پہنچوگے اور اپنے والد کی خدمت کروگے۔سیرالاولیاء:صفحہ نمبر 355

 شجرہ جات 

 شجرہ 
 سید امام حسین علیہ السلام  (4ہجری  60 ہجری)
 سید امام زین العابدین علیہ السلام (ہجری  94 ہجری)
 سید امام محمد باقر علیہ السلام (ہجری   114ہجری)
 سید امام جعفر صادق علیہ السلام (80ہجری  148 ہجری)
 سید امام موسی کاظم علیہ السلام (128ہجری  183 ہجری)
 سید امام علی رضا علیہ السلام (153ہجری  203 ہجری)
 سید امام محمد تقی علیہ السلام (195ہجری   220ہجری)
 سید امام علی نقی علیہ السلام (214ہجری   254ہجری)
 سید حسن ؒاصغر
 سید عبداللہ علی اکبر ر 238(ہجری   292ہجری)
 سیدابومحمدالحسینعلیہ سلام (295ہجری  352 ہجری)
 سید ابو عبداللہ محمد (270ہجری  394 ہجری)
 سیدابوجعفرابراہیم (ہجری   370ہجری)
 سیدابو نصر محمد سمعان (ہجری   398ہجری)
 سید خواجہ ابو یوسف ناصر الدین ایوسف چشتی (375ہجری  459 ہجری)
 سید خواجہ قطب الدین مودود چشتی (430ہجری  527 ہجری)
 سید خواجہ نجم الدین احمد مشتاق مودودی چشتی چشت ہرات( 492ہجری  577 ہجری)
 سید خواجہ رکن الدین مودودی چشتی ( 545ہجری   635ہجری)
 سید قدودین خواجہ محمد مودودی چشتی ( 584ہجری  624 ہجری)
 سید خواجہ قطب دین محمد ابن خواجہ محمد مودود چشتی ( 602ہجری   680ہجری)

 اولاد 
 سید خواجہ قطب دین محمد ابن خواجہ محمد مودود چشتی ( 602ہجری   680ہجری) بمطابق ( پیدائش 1205 ء    وفات  1288ء  )
 سید اودالدین خواجہ ابواحمد سید محمد مودود چشتی ( 635ہجری   710ہجری) بمطابق (  پیدائش 1237 ء    وفات  1307ء )
 سید تقی الدین خواجہ یوسف مودود چشتی ( 662ہجری  745ہجری) بمطابق (  پیدائش 1263 ء    وفات 1353 ء )
 سید نصرالدین خواجہ ولید مودود چشتی ( 727ہجری  820 ہجری) بمطابق (پیدائش 1326 ء وفات 1417 ء)
 سید خواجہ نقرالد ین چشتی مودود المعروف شال پیر بابا  تقریباﹰدور حیات ( 1421ء )
 سیدخواجہ ولی مودود چشتی کرانی  تقریباﹰدور حیات ( 1470 ء)
 سید خواجہ میر شہدادمودود چشتی کرانی  تقریباﹰدور حیات (1519 ء )
 سید قاسم شاہ مودود چشتی کرانی  تقریباﹰدور حیات ( 1558 ء)

 حوالہ کتب 

 حوالہ جات 

تصغیر|300px|بائیں| Referenced from Book Khwaajah Maudood Chisti
  Chishti Tariqa
  Soofie(Sufi)
 :en:Chishtia Chishti Order
  خواجگان چشت سيرالاقطاب: زندگينامه هاي مشايخ چشتيه
  طريقۀ چشتيه در هند و پاكستان و خدمات پيرواناين طريقه به فرهنگهاى اسلامى و ايرانى‎
 ( خزینہ الاصفیاء: مفتی غلام سرور لاہوری  )
 تذکرہ سید مودودی ادارہ معارف اسلامی لاہور
 سیر ال اولیاء
 مرا تہ الاسرار
 تاریخ مشائخ چشت
 سفینہ ال عارفین
 تذکرہ غوث و قطب
 شجرہ موروثی سادات کرانی

زمرہ:چشتی شخصیات